

**LIETUVOS RESPUBLIKOS FINANSŲ MINISTRAS**

**ĮSAKYMAS**

**DĖL FINANSŲ MINISTRO 2007 M. GRUODŽIO 7 D. ĮSAKYMO NR. 1K-357
„DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS
26-OJO STANDARTO PATVIRTINIMO“ PAKEITIMO**

2020 m. gruodžio 8 d. Nr. 1K-422

Vilnius

1. P a k e i č i u 26-ąjį viešojo sektoriaus apskaitos ir finansinės atskaitomybės standartą „Fondų apskaita ir finansinių ataskaitų rinkinys“, patvirtintą Lietuvos Respublikos finansų ministro 2007 m. gruodžio 7 d. įsakymu Nr. 1K-357 „Dėl viešojo sektoriaus apskaitos ir finansinės atskaitomybės 26-ojo standarto patvirtinimo“, ir jį papildau 3.3 papunkčiu:

„3.3. Lietuvos Respublikos pensijų kaupimo įstatyme nurodytam Pensijų anuitetų fondui. Šio fondo apskaita tvarkoma ir ataskaitos sudaromos pagal 29-ąjį viešojo sektoriaus apskaitos ir finansinės atskaitomybės standartą „Pensijų anuiteto fondo apskaita ir ataskaitų rinkinys“.“

2. N u s t a t a u, kad šis įsakymas taikomas finansinių ataskaitų rinkiniams, rengiamiems už 2020 metus ir vėlesnius ataskaitinius laikotarpius.

Laikinai einantis finansų ministro pareigas Vilius Šapoka